laion/Wikipedia-Exotic huggingface dataset:
נעמי סקוט

נעמי גרייס סקוט (באנגלית: Naomi Grace Scott; נולדה ב-6 במאי 1993) היא שחקנית וזמרת אנגלייה. התפרסמה תחילה בשל תפקידה בתור מאדי שאנון בסדרה "טרה נובה" ובסרט המוזיקלי של ערוץ דיסני "לימונד מאות'" ולאחר מכן בשל תפקידה בתור קימברלי הארט בסרט "פאוור ריינג'רס" בתור הנסיכה יסמין בסרט הלייב-אקשן "אלאדין" ובתור אלנה האולין בסרט "המלאכיות של צ'רלי" סקוט נולדה בהאונסלו, במערב לונדון, אנגליה לאב בריטי מרקע נוצרי, ולאם ילידת-אוגנדה ממוצא הודי. שני הוריה משמשים ככמרים בכנסייה בוודפורד שברדברידג', לונדון, והיא עצמה החלה את קריירת השירה שלה בלהקת הנוער של הכנסייה. סקוט אף לקחה חלק בפעילויות מסיונריות. כמו כן, היא הופיעה בקביעות בהצגות ובמופעים המוזיקליים שהועלו בבית ספרה. תפקיד המשחק המשמעותי הראשון של סקוט היה בסדרת הטלוויזיה של ערוץ דיסני הבריטי Life Bites. ב-2011 גילמה את מוהיני בנג'רי בסרט "לימונד מאות'" של ערוץ דיסני האמריקאי, ובאותה שנה היא לוהקה לסדרת המדע הבדיוני "טרה נובה" בתפקיד מאדי שאנון. באוגוסט 2014 הוציאה מיני-אלבום בכורה בשם Invisible Division. הופיע בקליפ "ARCANE" של ברידג'יט מנדלר ששיחקה בגוד לאק צ'ארלי. בשנת 2015 השתתפה בסרט "33 כנגד כל הסיכויים" בתפקיד אסקרלטה, והצטלמה לסצנות בסרט "להציל את מארק וואטני" שלא הגיעו אל הגרסה הסופית. באותה שנה היא לוהקה לתפקיד ראשי בסרט "פאוור ריינג'רס" בתפקיד קימברלי, הריינג'רית הוורודה. הסרט, המהווה עיבוד קולנועי לסדרת הטלוויזיה "פאוור ריינג'רס", יצא לבסוף לאקרנים ב-2017, וזיכה את סקוט במועמדות לפרסי בחירת הנוער בקטגוריית השחקנית בסרט מדע בדיוני. באותה שנה לוהקה סקוט לתפקיד הנסיכה יסמין בסרט "אלאדין" (2019), גרסה מחודשת ומציאותית לסרט ההנפשה של דיסני משנת 1992. בשנת 2019, סקוט כיכבה כאחת משלושת השחקניות הראשיות, לצד קריסטן סטיוארט ואלה בלינסקה, בקומדיית האקשן "המלאכיות של צ'רלי", הסרט השלישי בזיכיון בעל אותו השם. הסרט זכה לביקורות מעורבות מצד המבקרים. בשנת 2022, סקוט גילמה את אוליביה ליטון, עוזרת פרלמנטרית, בסדרה של נטפליקס אנטומיה של שערורייה. באוגוסט 2020 נודע כי סקוט עתידה לככב בסרט מדע בדיוני של חברת אמבלין אנטרטיינמנט בשם "Distant". הסרט עתיד לצאת במהלך 2024. ביוני 2014 היא נישאה לשחקן הכדורגל האנגלי ג'ורדן ספנס, לאחר ארבע שנים של זוגיות. 2014: Invisible Division 2016: Promises 2018: So Low / Undercover מדיה וקבצים בנושא נעמי סקוט בוויקישיתוף אתר האינטרנט הרשמי של נעמי סקוט נעמי סקוט, ברשת החברתית פייסבוק נעמי סקוט, ברשת החברתית אקס (טוויטר) נעמי סקוט, ברשת החברתית אינסטגרם נעמי סקוט, סרטונים בערוץ היוטיוב נעמי סקוט, במסד הנתונים הקולנועיים IMDb (באנגלית) נעמי סקוט, באתר AllMovie (באנגלית) נעמי סקוט, באתר Rotten Tomatoes (באנגלית) נעמי סקוט, במסד הנתונים הקולנועיים KinoPoisk (ברוסית) נעמי סקוט, באתר אפל מיוזיק (באנגלית) נעמי סקוט, באתר ספוטיפיי נעמי סקוט, באתר סאונדקלאוד (באנגלית) נעמי סקוט, באתר MusicBrainz (באנגלית) נעמי סקוט, באתר דיזר נעמי סקוט, באתר Discogs (באנגלית) נעמי סקוט, באתר Songkick (באנגלית) נעמי סקוט, באתר בילבורד (באנגלית) Naomi Scott to Star in Amblin Sci-Fi Movie 'Distant', The Hollywood Reporter (באנגלית)
מנדאן

מנדאן (באנגלית: Mandan) היא עיר שנמצאת בגבולו המזרחי של מחוז מורטון, והעיר השמינית בגודלה בדקוטה הצפונית. העיר נוסדה בשנת 1879 בצידו המערבי של נהר מיזורי. מפקד אוכלוסין בשנת 2016 העריך את מספר האוכלוסייה ב-21,769 בני אדם. העיר ממוקמת מול העיר ביסמרק שמעברו השני של נהר מיזורי, ושתיהן יחד מהוות את מטרופולין ביסמרק-מנדאן. העיר נקראה על שם שבט מנדאן שחי בעבר באזור. על פי מפקד האוכלוסין משנת 2010, בעיר התגוררו 18,331 אנשים, 7,632 משקי בית ו-4,921 משפחות המתגוררות יחד. צפיפות האוכלוסייה הייתה 641.7 לקמ"ר. בעיר היו 7,950 יחידות דיור בצפיפות ממוצעת של 278.3 לקמ"ר. ההרכב הגזעי של העיר היה 91.7% לבנים, 0.6% אפריקאים אמריקנים, 4.9% ילידים אמריקנים, 0.2% אסייתיים, 0.1% פסיפיק איילנדרים, 0.5% מגזעים אחרים, ו-2.0% משני גזעים או יותר. היספנים או לטינים מכל גזע מהווים 1.8% מהאוכלוסייה. בעיר היו 7,632 משקי בית שב-31.6% מתוכם עם ילדים מתחת לגיל 18 המתגוררים אצלם, 48.4% היו זוגות נשואים החיים יחד, 11.5% היו בעלי משק בית ללא נוכחות של בן זוג, 4.6% היו בעלי משק בית ללא נוכחות של בת זוג, 35.5% לא היו משפחות. 28.9% מכלל משקי הבית היו בני אדם שחיים לבדם ו-10.5% היו אנשים שגרים לבדם בגילאי 65 ומעלה. גודל משק הבית הממוצע היה 2.35 וגודל המשפחה הממוצע היה 2.89. הגיל החציוני בעיר היה 37.2 שנים. 23.9% מהתושבים היו מתחת לגיל 18; 8.2% היו בין הגילאים 18–24. 27.3% היו בין 25 ל-44; 27.2% היו בין 45 ל-64; ו-13.2% היו בני 65 ומעלה. ההרכב המגדרי של העיר היה 49.2% ו-50.8% נשים. בעיר אקלים יבשתי. האקלים מאופיין בהפרשי טמפרטורות משמעותיים בין העונות, עם קיץ חם ולח וחורפים קרים ומושלגים. מדיה וקבצים בנושא מנדאן בוויקישיתוף אתר האינטרנט הרשמי של מנדאן (באנגלית) מנדאן, באתר אנציקלופדיה בריטניקה (באנגלית) ערך זה הוא קצרמר בנושא יישובים. אתם מוזמנים לתרום לוויקיפדיה ולהרחיב אותו.
פתיחת מיזס

פתיחת מיזס היא פתיחת שחמט המתחילה במסע: ד3 הפתיחה נקראת על שמו של רב-האמן הבריטי-גרמני ז'אק מיזס. היא נחשבת לפתיחה נדירה, ולכן מוגדרת A00 באנציקלופדיית פתיחות השחמט (ECO). המסע 1.ד3 פותח אלכסון לרץ במשבצת ג1 ותופס מעט את המרכז, אך בגלל שהוא לא אוחז טוב במרכז כמו המסע 1.ד4, הוא לא מסע פתיחה פופולרי. מתוך עשרים המהלכים הראשונים החוקיים, המהלך הזה נמצא במקום העשירי בנפיצותו. לשחור יש מספר רב של תגובות אפשריות, כגון: 1...ה5, 1...ד5, 1...ג5, 1...פו6 ו-1...ז6. השימוש המפורסם ביותר בפתיחה זו היה במשחק השלישי בין כחול עמוק לגארי קספרוב בשנת 1997. קספרוב האמין שהמחשב לא ידע לשחק נכון פתיחה זו אם יסתמך על יכולותיו שלו ולא על ספר הפתיחות שלו. המשחק הסתיים בתיקו. דויד לוי השתמש בפתיחה זו גם כן במשחקו נגד התוכנה קריי בליץ, שבו לבן ניצח. גארי קספרוב–כחול עמוק, משחק 3, מאי 1997 1.ד3 ה5 2.פו3 פג6 3.ג4 פו6 4.א3 ד6 5.פג3 רה7 6.ז3 0-0 7.רז2 רה6 8.O-O מהד7 9.פז5 רו5 10.ה4 רז4 11.ו3 רח5 12.פח3 פד4 13.פו2 ח6 14.רה3 ג5 15.ב4 ב6 16.רב1 מח8 17.רב2 א6 18.ב:ג5 ב:ג5 19.רח3 מהג7 20.רז4 רז6 21.ו4 ה:ו4 22.ז:ו4 מהא5 23.רד2 מה:א3 24.רא2 מהב3 25.ו5 מה:ד1 26.ר:ד1 רח7 27.פח3 צוב8 28.פו4 רד8 29.פוד5 פג6 (ראה תמונה) 30.רו4 פה5 31.רא4 פ:ד5 32.פ:ד5 א5 33.רב5 צא7 34.מז2 ז5 35.ר:ה5+ ד:ה5 36.ו6 רז6 37.ח4 ז:ח4 38.מח3 מז8 39.מ:ח4 מח7 40.מז4 רג7 41.פ:ג7 צ:ג7 42.צ:א5 צד8 43.צו3 צח8 44.מח4 מז8 45.צא3 צח8 46.צא6 מח7 47.צא3 צח8 48.רא6 ½–½ לפתיחה זו מספר וריאציות מוכרות: 1.ד3 ג5 2.פג3 פג6 3.ז3 - וריאצית ונזולנה 1.ד3 ה5 - וריאצית העכברוש ההפוך CHESSGAMES.COM * Chess game search engine, www.chessgames.com  Chess Life, Special Summer Issue 1997 Computer Chess Club Archives, www.stmintz.com (באנגלית)
האופה מברלין

האופה מברלין (באנגלית: The Cakemaker) הוא סרט קולנוע דרמטי להט"בי ישראלי משנת 2017 אותו כתב וביים אופיר ראול גרייצר. בסרט מככבים טים קלקהוף, רוי מילר, שרה אדלר, זהר שטראוס וסנדרה שדה. הסרט הופק בתמיכת המיזם לקולנוע ולטלוויזיה בירושלים וקרן יהושע רבינוביץ' לאמנויות תל אביב – פרויקט קולנוע. הבכורה העולמית של הסרט הייתה בפסטיבל קרלובי וארי במסגרת התחרות הרשמית. הסרט זכה בפרס מיוחד מטעם חבר השופטים. בטקס פרסי אופיר לשנת 2018 הסרט היה מועמד ל-9 פרסי אופיר והיה לזוכה הגדול של הטקס לאחר שזכה ב-7 פרסים, לרבות עבור הסרט העלילתי הטוב ביותר. המפיק הישראלי-אמריקאי אורי סינגר רכש את הזכויות להפקת עיבוד הוליוודי לסרט. תומאס (טים קלקהוף) הוא אופה בבית קפה בברלין המתאהב בלקוח חוזר - אורן (רוי מילר), ישראלי המתגורר בירושלים, נשוי ואב לילד, העובד בתאגיד ישראלי-גרמני ומגיע לברלין אחת לחודש לצורכי עבודתו. הרומן בין השניים נגדע כאשר אורן נהרג בתאונת דרכים. האובדן מוביל את תומאס למסע בירושלים בעקבות זיכרונות אהובו ואל בית הקפה הירושלמי המנוהל על ידי ענת (שרה אדלר), אלמנתו של אורן. "האופה מברלין", במסד הנתונים הקולנועיים IMDb (באנגלית) "האופה מברלין", באתר נטפליקס "האופה מברלין", באתר Rotten Tomatoes (באנגלית) "האופה מברלין", באתר Box Office Mojo (באנגלית) "האופה מברלין", באתר ספר הקולנוע הישראלי "האופה מברלין", באתר אידיבי "האופה מברלין", במסד הנתונים הקולנועיים KinoPoisk (ברוסית) "האופה מברלין", במיזם "אישים" לתיעוד היצירה הישראלית האופה מברלין, קדימון הסרט באתר יוטיוב האופה מברלין, באתר המיזם לקולנוע ולטלוויזיה בירושלים האופה מברלין, באתר פסטיבל הקולנוע ירושלים אבנר שביט‏, אין חגיגה בלי עוגה: "האופה מברלין" ו"רחל אגמון" הרימו את פסטיבל הקולנוע ירושלים, באתר וואלה, 18 ביולי 2017 מאיה נחום שחל, מפיק "האופה מברלין" מסביר איך מצלמים סרט ב־800 אלף שקל בלבד, באתר כלכליסט, 26 בדצמבר 2017 נירית אנדרמן, הסיפור העצוב שמאחורי הסרט הישראלי הכי מצליח של התקופה, באתר הארץ, 2 בדצמבר 2018 יעקב בר-און, ‏"כולם דחו אותי בהתחלה": במאי "האופה מברלין" מדבר על ההצלחה הפתאומית, באתר מעריב אונליין, 20 בספטמבר 2018 ביקורות אורי קליין, "האופה מברלין": סוף סוף סרט שמצדיק את תחרות הקולנוע הישראלי בפסטיבל בירושלים, באתר הארץ, 17 ביולי 2017 אורון שמיר, עכבר העיר אונליין, עוד תראה: הקולנוענים שיעשו את תשע"ח, באתר הארץ, 21 בספטמבר 2017 אורי קליין, גם בצפייה שנייה: "האופה מברלין" הוא אחד מסרטי הביכורים הטובים שנעשו כאן, באתר הארץ, 26 בדצמבר 2017 אבנר שביט‏, "האופה מברלין" הוא קולנוע במובן הכי יפה וטהור של המילה, באתר וואלה, 1 בינואר 2018 שמוליק דובדבני, ביקורת סרט: "האופה מברלין" - קלישאה אומנותית מופנמת, באתר ynet, 2 בינואר 2018 איריס חפץ, האופה מברלין: סרט שהוא מתכון מסובך, באתר "העוקץ", 15 בינואר 2018 אמיר קמינר, צ'כיה, הסרט הישראלי "האופה מברלין" זכה בפרס בפסטיבל קרלובי וארי, באתר ynet, 8 ביולי 2017 איתמר רונאל, ‏"האופה מברלין" הוא הזוכה הגדול באופיר 2018, באתר ‏מאקו‏, 6 בספטמבר 2018 אבנר שביט‏, הפעם עם דונאטס? "האופה מברלין" יזכה לרימייק אמריקאי, באתר וואלה, 6 באפריל 2018 עופר ליברגל, ‏פסטיבל ירושלים 2017 – הזוכים, הזוכות וסיכום התחרות הישראלית, באתר "סריטה", 21 ביולי 2017 אמיר קמינר, צ'כיה, הסרט הישראלי "האופה מברלין" זכה בפרס בפסטיבל קרלובי וארי, באתר ynet, 8 ביולי 2017
חפרפרת ארוכת-זנב

חפרפרת ארוכת-זנב (שם מדעי: Scaptonyx fusicaudus) היא סוג ומין יחיד במשפחת החפרפרתיים. תפוצת החפרפרת היא בסין, וייטנאם ומיאנמר באזורים הררים. ואינה נמצאת נמצאת בסכנת הכחדה אלא בעלת אוכלוסייה גדולה בעולם. החפרפרת ניזונה בעיקר מחרקים. מדיה וקבצים בנושא חפרפרת ארוכת-זנב בוויקישיתוף חפרפרת ארוכת-זנב, באתר ITIS (באנגלית) חפרפרת ארוכת-זנב, באתר NCBI (באנגלית) חפרפרת ארוכת-זנב, באתר Animal Diversity Web (באנגלית) חפרפרת ארוכת-זנב, באתר האנציקלופדיה של החיים (באנגלית) חפרפרת ארוכת-זנב, באתר GBIF (באנגלית) חפרפרת ארוכת-זנב באתר הרשימה האדומה של IUCN ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
גיל לבנדה

גיל לבנדה (נולד ב-19 בינואר 1973) הוא המנהל מקצועי של מחלקת הנוער של מועדון הכדורגל הפועל פתח תקווה לבנדה נולד בפתח תקווה. הוא בנו של אברהם לבנדה, שהיה מראשי קבוצת הפועל פתח תקווה. החל את דרכו כמאמן במחלקת הנוער של הפועל פתח תקווה כשאימן במשך מספר שנים את קבוצות הילדים והנוער של המועדון. בשנת 2008, הצטרף לבנדה למחלקת הילדים והנוער של מכבי חיפה שם אימן במשך תשע שנים קבוצות בגילאים שונים ובשנת 2011 אימן את קבוצת הנוער של המועדון. בשנת 2014, שימש לבנדה כעוזרו של המאמן הסרבי אלכסנדר סטנוייביץ' שאימן בקבוצה במשך כחצי שנה. ב-17 במאי 2016 נבחר לשמש לראשונה כמאמן קבוצה בוגרת, לאחר שמונה למאמן הפועל ראשון לציון מהליגה הלאומית. ב-20 בדצמבר, לאחר יכולת ירודה שהציגה הקבוצה, פוטר לבנדה. בפברואר 2017 מונה לבנדה לתפקיד עוזר המאמן בבית"ר ירושלים והחל לעבוד תחת המאמן שרון מימר. ב-16 באוגוסט, פוטר מימר מאימון הקבוצה ולבנדה מונה לתפקיד המאמן הזמני של הקבוצה. במשחק הבכורה שלו כמאמן ראשי בקבוצה, במחזור הפתיחה של עונת 2017/18, ניצחה בית"ר ירושלים את מכבי תל אביב בתוצאה 3-0. בין ה-3 בספטמבר ועד ה-13 בספטמבר הועסק במועדון אלי כהן כמנהל מקצועי ולבנדה היה כפוף אליו. לאחר שפוטר כהן, המשיך לבנדה לשמש כמאמן זמני עד ל-28 בספטמבר, אז מונה בני בן זקן למאמן הקבוצה ולבנדה חזר לעמדת עוזר המאמן. הנימוק בגינו מונה מאמן חדש לבית"ר במקום לבנדה הוא שללבנדה אין תעודת פרו הנדרשת כדי לאמן בליגת העל. סך הכל שימש לבנדה כמאמן הראשי בבית"ר במשך חמישה מחזורי ליגת העל, בהם רשם 3 ניצחונות ו-2 תוצאות תיקו. ב-9 ביוני 2018 הוחתם לבנדה כמאמן הפועל איכסל, אשר עלתה לליגה הלאומית בסיום עונת 2017/18. ב-22 בספטמבר 2018 התפטר מתפקידו לאחר חמישה מחזורים, בהם לא צברה הקבוצה אף נקודה. בינואר 2019 מונה לבנדה לעוזרו מאמן עירוני קריית שמונה, תומר קשטן. מחזור לסיום העונה התפטר לבנדה מתפקידו לאחריו פיטוריו של קשטן. גיל לבנדה באתר ההתאחדות לכדורגל בישראל גיא בן זיו, ‏חי את הרגע: לבנדה ובית"ר רוצים לחזור לפסגה, באתר ONE‏, 28 באוגוסט 2017 דורון בן דור, ‏יעד חדש: גילי לבנדה מונה למאמן הפועל איכסל, באתר ONE‏, 9 ביוני 2018 לקח אחריות: גיל לבנדה התפטר מאימון איכסל, באתר ONE‏, 22 בספטמבר 2018 שלום אלבז, ‏גילי לבנדה מונה לעוזר המאמן של קשטן בק"ש, באתר ONE‏, 2 בינואר 2019 שמעון אלבז, ק"ש: גיל לבנדה התפטר, שמעון הדרי יעמוד על הקווים, באתר ynet, 6 במאי 2019
עונת 2007/2008 בליגה האדריאטית

עונת 2007/2008 בליגה האדריאטית הייתה העונה השביעית של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 4 קבוצות, בוסניה והרצגובינה - קבוצה בודדת, סרביה - 5 קבוצות, מונטנגרו - קבוצה בודדת. המשחק הראשון התקיים ב-3 באוקטובר 2007 ותחרות הסתיימה ב-26 באפריל 2008. בתחרות השתתפו 14 קבוצות. התחרות כללה העונה הסדירה (26 סיבובים), שלב הפלייאוף בהשתתפות שמונה קבוצות, עד לשני ניצחונות ופיינל פור. העונה הסתיימה בניצחון של פרטיזן בלגרד מסרביה, בפעם השנייה בתולדות המועדון. לראשונה קבוצה ניצחה בליגה פעמיים ברציפות. לא השתתפה בליגה בעונת 2008/2009 בהארכה המשחקים נערכו בטיבולי הול, ליובליאנה נתונים מפורטים של העונה
קארין פאלק

קארין פאלק (בשוודית: Karin Falck; נולדה ב-6 בפברואר 1932) היא מנחת טלוויזיה ומפיקה שוודית. פאלק נולדה בורמלנד שבשוודיה. היא למדה תולדות התיאטרון באוניברסיטת סטוקהולם ובמהלך לימודיה כשכתבה חיבור אודות תיאטרון לילדים החלה לשמש כעוזרת הפקות בתיאטרון. ב-1954 החלה להופיע בטלוויזיה, ובאותה שנה החלה לעבוד ברדיו של שוודיה והיא האישה הראשונה במדינתה ששימשה כמפיקה. היא הפיקה בטלוויזיה מספר תוכניות לילדים ונוער. בשנת 1975, היא הנחתה את האירוויזיון שנערך בשוודיה, וכמו כן הנחתה את המלודיפסטיבלן מוקדם יותר באותה השנה. ב-2007 זכתה בפרס "Kristallen", טקס פרסי הטלוויזיה השוודית על מפעל חיים. היא אמא לשלושה ילדים. מדיה וקבצים בנושא קארין פאלק בוויקישיתוף קארין פאלק, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
מוחארק (פירושונים)

האם התכוונתם ל... מוחארק – עיר בבחריין. אל-מוחארק – קבוצת כדורגל מהעיר מוחארק. מוחארק (אי) – אי בצפון בחריין, העיר מוחארק שוכנת בו. מוחארק (מחוז) – מחוז בבחריין, כולל את האי מוחארק ועוד מספר איונים.
Viasat History

Viasat History הוא ערוץ טלוויזיה בבעלות חברת Viasat המשודר בארצות סקנדינביה ומזרח אירופה. הערוץ משדר תכנים העוסקים בהיסטוריה, תרבות וחברה. מטה הערוץ הוא בלונדון. הערוץ החל את שידוריו במדינות סקנדינביה בספטמבר 2004 ולאחר מספר שנים החל לשדר גם במזרח אירופה, באמצעות ערוצים ייעודיים עם כתוביות המצורפות לתוכניות הערוץ. הערוץ לא מפיק תכנים לשידור בעצמו אלא רוכש תכנים מגופי הפקות אירופיים ואמריקאיים, ותוכניות ישנות ששודרו בעבר ב-BBC או PBS כ-3 עד 10 שנים לאחר מועד שידורן המקורי. Viasat History משדר 24 שעות ביממה ומתחריו העיקריים הם ערוץ ההיסטוריה וערוץ נשיונל ג'יאוגרפיק. הערוץ החל לשדר ב-1 בספטמבר 2004, וכיום הוא משדר במדינות הבאות: סקנדינביה: דנמרק, נורווגיה, פינלנד ושוודיה. מזרח אירופה: אוקראינה, אסטוניה, בלארוס, לטביה, ליטא, מולדובה, פולין ורוסיה. מרכז אירופה: בולגריה, הונגריה, צ'כיה, רומניה. מאז 2012 הערוץ, יחד עם הערוצים Viasat Explore ו-Viasat Nature משדרים באיכות HD לצד SD. ב-16 בינואר 2013 החל הערוץ לשדר בפורמט מסך רחב 16:9. סמלילו הראשון של Viasat History 2004-2009 הסמליל השני של Viasat History בשנים 2009–2014. Viasat Nature Viasat Sport (שוודיה) Viasat Explore Viasat מדיה וקבצים בנושא Viasat History בוויקישיתוף Viasat History, ברשת החברתית פייסבוק לוקאזק קנאפיק, Viasat History ו-Viasat Nature באיכות 16:9, באתר SAT KUIRER, ‏16-01-2013 (בפולנית)
הארלוד טרויטיגר

הארלוד טרויטיגר (נולד ב-1956) הוא עיתונאי ומנחה טלוויזיה שוודי. טרויטיגר נולד בגטנבורג ולמד באוניברסיטת גטנבורג, ב-1982 החל לעבוד בערוץ השוודי SVT. ב-1991 הנחה את תחרות המלודיפסטיבלן ושנה לאחר מכן הנחה את האירוויזיון. ב-1997 החל להנחות את התוכנית "אקספדישן רובינזון", המבוססת על סיפורו של רובינזון קרוזו בה מתמודדים נשלחים למשימות הישרדות ועל תוכנית זו התבססה התוכנית הישרדות. ב-2007 השתתף בתוכנית "Let's Dance" המבוססת על התוכנית "רוקדים עם כוכבים". ב-1987 הופיע כעיתונאי בסרט "Jim & piraterna Blom" לצד סטלאן סקארסגארד. מדיה וקבצים בנושא הארלוד טרויטיגר בוויקישיתוף אתר האינטרנט הרשמי של הארלוד טרויטיגר הארלוד טרויטיגר, במסד הנתונים הקולנועיים IMDb (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אצטדיון Bet365

אצטדיון Bet365 הוא אצטדיונה הביתי של קבוצת הכדורגל סטוק סיטי אשר משחקת בליגת המשנה האנגלית. האצטדיון ממוקם בעיר סטוק-און-טרנט במחוז סטפורדשייר, באזור מערב המידלנדס שבאנגליה. האצטדיון נחנך בשנת 1997 ומכיל כיום 30,089 מקומות ישיבה. עלות הקמת האצטדיון הייתה 15 מיליון לירה שטרלינג והרעיון הראשוני לבנייה של אצטדיון זה הועלה בשנת 1990. ב-1996 הוחלט רשמית על בנייתו ובאוגוסט 1997 נפתח האצטדיון. בשנת 2017 הורחב האצטדיון בכ-3,000 מקומות ישיבה נוספים שנוספו בפינתו הדרום-מזרחית. בין השנים 1997–2016 האצטדיון כונה "אצטדיון בריטניה". מדיה וקבצים בנושא אצטדיון Bet365 בוויקישיתוף אתר האינטרנט הרשמי של אצטדיון Bet365 אצטדיון bet365 באתר הרשמי של סטוק סיטי (באנגלית) ערך זה הוא קצרמר בנושא כדורגל אנגלי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
ז'אק דשנו

ז'אק דשנו (נולד ב-1945) הוא מנחה טלוויזיה ועיתונאי שווייצרי. דשנו נולד בפריבור, ב-1973 החל לעבוד כעיתונאי במחלקת הספורט של הטלוויזיה השווייצרית, הוא שימש כפרשן עבור שישה משחקים אולימפיים ושש אולימפיאדות חורף, הוא נודע בכך שמ-1973 ועד 2007 סיקר את מרוץ פורמולה 1, הוא גם הנחה את אירוויזיון 1989, מאז 1979 מדי שנה הוא מוציא ספר חדש הנקרא "המדריך לגרנד פיקס" העוסק בסטטיסטיקה אודות מרוץ הפורמולה. ב-2007 הוא הקים חברה הנקראת "JDx performance" העוסקת בניהול ספורט ובתקשורת. EURO hopefuls to meet in Montreux ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
קרחון טינקר

קרחון טינקר (באנגלית: Tinker Glacier) הוא קרחון באורך 40 ק"מ באנטארקטיקה, המנקז את החלק המרכזי של הרי צלב הדרום וזורם דרום-מזרחה אל מפרץ ווד, על חוף ארץ ויקטוריה. לשון קרחון טינקר היא חלקו הבולט הימה של קרחון טינקר, הנשלח אל תול הפינה הצפון-מערבית של מפרץ ווד על חוף אדמת ויקטורינה. את השם הציעה הוועדה המייעצת לשמות אנטארקטיים (US-ACAN). הקרחון קיבל את שמו מן הקבוצה הצפונית של משלחת הסקר הגאולוגי של ניו זילנד (NZGSAE) בעונת המחקר (הקיץ האנטארקטי) 1963–1962. משלחת הסקר קראה לקרחון על שם אל"ם רון טינקר, מפקד בסיס סקוט באותה עונה.
דה ביינקורף

דה ביינקורף (בהולנדית: De Bijenkorf; בתרגום לעברית: "הכוורת") היא רשת של חנויות כלבו יוקרתיות בהולנד, אשר חנות הדגל שלה ממוקמת בכיכר דאם שבאמסטרדם. הרשת נמצאת בבעלות משפחת וסטון הבריטית, שבבעלותה גם רשת סלפרידג'ס (Selfridges) הבריטית, הולט רנפרו (Holt Renfrew) הקנדית, ובראון תומאס (Brown Thomas) האירית. דה ביינקורף נוסדה בשנת 1870 על ידי סיימון פיליפ גודסמית' (1889-1845), בתור חנות סדקית קטנה ברחוב Nieuwendijk מס' 132, אחד מהרחובות העתיקים ביותר באמסטרדם. בימיה הראשונים החנות עסקה במכירת חוטים וסרטים בלבד, והעסיקה צוות של ארבעה עובדים, אך לאורך השנים הרחיבה את תחומי פעילותה בהדרגה. לאחר מותו של גודסמית' בשנת 1889, הרחיבה אלמנתו את העסק בעזרת בן דודה, ארתור אייזק, ובנה אלפרד, והעסק החל להתפשט בהדרגה גם למבנים הסמוכים. בשנת 1909 אוחדו כלל החנויות הנפרדות ברחוב למבנה יחיד. באותה שנה הוקם גם מבנה זמני באתר ההרוס Beurs van Zocher, ובניית חנות חדשה החלה לצידו. בשנת 1926 הוקמה בהאג חנות שנייה, אשר תוכננה על ידי האדריכל פיט קרמר, על בסיס אסכולת אמסטרדם. חנות שלישית נפתחה ברוטרדם ב-1930, בעיצובו של וילם דודוק. כ-700,000 איש השתתפו בטקס הפתיחה. החנות ניזוקה קשות במהלך הבליץ על רוטרדם ב-1940. החלק שנותר שלם בחנות נשאר פתוח עד לשנת 1957, אך נהרס ב-1960 כחלק מעבודות הבנייה של המטרו של רוטרדם. חנות חדשה תוכננה על ידי האדריכל ההונגרי-אמריקאי מרסל ברויאר (1981-1902). במהלך תקופת הכיבוש הנאצי של הולנד במלחמת העולם השנייה, השלטון הנאצי מנע מחייליו לרכוש בחנות, בשל היותה "מפעל יהודי". לאחר תום מלחמת העולם השנייה, הרשת עברה לבעלותה של קבוצת מקסדה. נכון לשנת 2014, דה ביינקורף כוללת 7 חנויות ברחבי הולנד. החנויות הגדולות והוותיקות ביותר, הממוקמות באמסטרדם, האג ורוטרדם כוללות שטח קמעונאי של בין 15,000 ל-21,000 מ"ר. חנויות קטנות יותר (10,000-7,500 מ"ר) פועלות באמסטלפיין, איינדהובן, אוטרכט ומאסטריכט. סניפי הרשת בארנהם, חרונינגן, אנסחדה, ברדה ודן בוס נסגרו בסוף שנת 2014 / תחילת 2015, בעקבות החלטתה של הנהלת הרשת להתמקד בשוק היוקרה והמסחר האלקטרוני. החנות בארנהם הוחלפה בחנות של רשת פרימרק, מהלך שנתפס על ידי רבים בארנהם כפגיעה דרסטית באטרקטיביות של ארנהם כמרכז קניות. מדיה וקבצים בנושא דה ביינקורף בוויקישיתוף אתר האינטרנט הרשמי של דה ביינקורף (בהולנדית) דה ביינקורף, ברשת החברתית אקס (טוויטר) אתר האינטרנט של החנות (אורכב 20.05.2017 בארכיון Wayback Machine) (בהולנדית)
הקפות (פירושונים)

האם התכוונתם ל... הקפות – טקס דתי הקפות – סרט קולנוע ישראלי דודס – משחק ילדים דמוי כדור בסיס ניגון הקפות – מניגוני חב"ד
כיפה אדומה (פירושונים)

האם התכוונתם ל... כיפה אדומה – מעשיית ילדים כיפה אדומה (פשע) – רצח מתוכנן של עבריין שמכין מזמין הרצח, באמתלה של הזמנה חברית. כיפה אדומה: הסיפור האמיתי – סרט קולנוע אמריקאי משנת 2005 כיפה אדומה סוגרת חשבון – סרט קולנוע אמריקאי משנת 2011 כיפה אדומה (סרט) – סרט קולנוע ישראלי משנת 2016
יודית ראקרס

יודית ראקרס (נולדה ב-1976) היא עיתונאית ומגישת חדשות גרמנייה. ראקרס נולדה בפאדרבורן, היא למדה לתואר בעיתונאות, תקשורת, פילולוגיה גרמנית והיסטוריה מודרנית באוניברסיטת מינסטר ובמקביל עד 2001 עבדה כמגישה ברדיו מקומי, (בתחנות Radio Hochstift ו- Antenne Münster). בשנת 2004 עברה לטלוויזיה כמגישה של תוכנית "המבורג ג'ורנל" ב- NDR, תוכנית שהנחתה עד 2010. ב-2005 החלה להגיש את מהדורת החדשות היומית "Tagesschau". ב-2010 מגזין הבידור "מדיה" בחר בה כאחת מ-100 עיתונאיות השנה. ב-2011 הנחתה את תחרות האירוויזיון בגרמניה ובעקבות הנחייתה זכתה בפרס הטלוויזיה הגרמני ביחד עם שני המנחים האחרים. באותה שנה הייתה חברה בצוות השיפוט של השעשועון הטלוויזיוני "הגרמני החכם ביותר". בשנת 2021 הפתיעה ראקרס את הפאנל והצופים בעונה הרביעית של התוכנית "הזמר במסכה" (הגרסה הגרמנית ProSieben). ראקרס הופיעה בתור אפרוח במשך ארבעה שבועות וחברי הפאנל לא הצליחו להגיע להסכמה. בפרק הרביעי כאשר הסירה את המסכה, המנחה צחקה על הפאנל ואמרה: "כולכם טעיתם". אתר האינטרנט הרשמי של יודית ראקרס (בגרמנית) יודית ראקרס, ברשת החברתית פייסבוק יודית ראקרס, ברשת החברתית אינסטגרם SWP, Judith Rakers: Kinder bis Partner – alle Infos zur Tagesschau-Moderatorin, swp.de, ‏2023-02-20 (בגרמנית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
יחסי הונגריה–קטר

יחסי הונגריה–קטר הם היחסים הדיפלומטיים הרשמיים שבין הונגריה לבין קטר. היחסים הדיפלומטיים בין שתי המדינות כוננו ב-1990 ברמת השגרירויות הלא תושבות, בשלהי 2004 הועלו היחסים לדרג השגרירות עם פתיחת שגרירותה של קטר בבודפשט בירת הונגריה. היחסים הועלו בדרג עקב ביקורו של אמיר קטר חמד בן ח'ליפה אאל ת'אני בהונגריה בשנת 2002, נשיא הונגריה פרנץ מאדל קיבל את פניו של זה מספר הסכמים בילטרליים נחתמו בביקור זה. הונגריה מנסה לחזק את יחסיה עם קטר עקב היתרונות הכלכליים שביחסים עם מדינה זו, שהונגריה, מדינה במשבר כלכלי, צריכה מאוד. קטר מיוצגת בהונגריה בדרג השגרירות באמצעות שגרירות שהיא מחזיקה בבודפשט, בירת הונגריה. השגרירות נפתחה בסוף 2004. הונגריה מיוצגת בקטר בדרג השגרירות באמצעות שגרירות שהיא מחזיקה ברובע החדש וסט ביי בדוחה, בירת קטר. מדיה וקבצים בנושא יחסי הונגריה–קטר בוויקישיתוף Qatar-Hungary Relations Embassy of the State of Qatar in Hungary Embassy of Hungary In the State of Qatar
פאולו בוי

פאולו בוי (באיטלקית: Paolo Boi; ‏1528–1598) היה שחמטאי איטלקי הנחשב לאחד מגדולי שחקני השחמט של המאה ה-16. בוי נולד בסירקוזה שבסיציליה ונפטר בנאפולי. ההיסטוריון הרולד מארי טען כי הוא הורעל על ידי יריבים שקנאו בו. מקורות אחרים אומרים כי הוא הצטנן בעת ציד ומת כתוצאה מכך. אלופי העולם בשחמט פאולו בוי, באתר צ'סגיימס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
יובל דלשד

יובל דלשד הוא במאי, תסריטאי ומפיק קולנוע ישראלי. הוא התפרסם ב-2015 מבימוי וכתיבת תסריט לסרט באבא ג'ון, שזכה לתואר "הסרט הישראלי הראשון בשפה הפרסית". הסרט הוקרן בהקרנת בכורה עולמית בפסטיבל הסרטים הבינלאומי בטורונטו, וזכה בפרס "הסרט הטוב ביותר" בטקס פרסי אופיר לשנת 2015, וכן ב-4 פרסים נוספים. פרס העיצוב האומנותי, הצילום, המוזיקה, והליהוק. הסרט ייצג את ישראל בתחרות לסרט הזר באוסקר האמריקאי 2015. הסרט הוקרן ב-28 פסטיבלים בינלאומיים והוקרן ב-23 מדינות. הוא תורגם ל-5 שפות. יוונית, ספרדית, צרפתית, איטלקית ואנגלית. יובל החל דרכו כבמאי ועורך סרטים דוקומנטריים ו״באבא ג'ון״ הוא סרטו העלילתי הראשון. הקרב על הנפש (2009) התא המשפחתי (2011) דרישת שלום מהמלחמה (2013) באבא ג'ון (2015) יובל דלשד, במסד הנתונים הקולנועיים IMDb (באנגלית) ערך זה הוא קצרמר בנושא אישים ובנושא קולנוע. אתם מוזמנים לתרום לוויקיפדיה ולהרחיב אותו.